OpenLLM-France/wikimedia huggingface dataset:
# Gai Publili

Gai Publili (en llatí: Caius Publilius) va ser un jove romà que es va haver d'entregar com a esclau per pagar els deutes del seu pare, i va ser tractat cruelment per un usurer de nom Luci Papiri, cosa que va indignar al poble que es va posar al seu costat.
Això va portar a la promulgació de la llei Poetelia Papiria l'any 326 aC que abolia l'empresonament i esclavatge per deutes hereditaris o nexum.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 603.
# Gai Publici Bíbul

Gai Publici Bíbul (en llatí Caius Publicius Bibulus) va ser tribú de la plebs el 209 aC. Formava part de la gens Publícia, una família romana d'origen plebeu. Portava el cognomen de Bíbul.
Es va destacar per la seva hostilitat contra Marc Claudi Marcel III, que va provar de destituir del seu imperium, però Marcel va replicar a les acusacions amb tanta habilitat que no només es va rebutjar la proposta de Bíbul que volia retirar-li el mandat, sinó que a més va ser escollit cònsol l'endemà.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: John Murray, 1876, p. 600.
# Trifiodor

Trifiodor (grec antic: Τρυφιόδωρος, llatí: Tryphiodorus) fou un gramàtic grec nascut a Egipte. Les escasses dades que es posseeixen sobre la seva vida i obra provenen de dos articles del lèxic Suda. De les obres citades per la Susa només ha estat conservada la Presa de Troia.
Fou posterior a Nèstor de Laranda, al que va imitar. Podria ser del segle v, però alguns autors el fan anterior.
Va escriure diversos poemes:
* Μαραθωνιακά - Marathoniaca
* Τὰ κα? Ἱπποδάμειαν - La llegenda d'Hipodamia
* Ὀδύσσεια Λειπογράμματος - Odissea lipogramàtica
* Παράφρασις τῶν Ὁμήρου παραβολῶν - Paràfrasi del símils homèrics
* ἸΛίου ἅλωσις - La presa de Troia.

## Notes

* ↑ Els dos articles sembla que fan referència al mateix personatge: «Trifiodor, I: Egipci, gramàtic i poeta èpic; escrigué Marathoniaca, la Presa de Troia, la Llegenda d'Hipodamia i una Odissea lipogramàtica, poema sobre els treballs d'Ulisses i llegendes relacionades amb ell, i altres obres.» «Trifiodor, II: Va escriure algunes obres en vers èpic, una Paràfrasi dels símils homèrics i moltes altres obres.» Introducció de F.J. Cuartero a: Trifiodor. La presa de Troia. FBM

## Referències

* 1 2 3 Francesc J. Cuartero. Introducció a Trifiodor. La presa de Troia. FBM, pàg. 9

## Bibliografia

* Trifiodor; Cuartero, Francesc J. (traducció i introducció). La presa de Troia. Barcelona: Fundació Bernat Metge, 1988. ISBN 9788472253933.
# Trichomycterus latistriatus

Trichomycterus latistriatus és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 4,6 cm de llargària total.

## Distribució geogràfica

Es troba a Colòmbia.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eigenmann, C. H. 1917. Descriptions of sixteen new species of Pygidiidae. Proc. Am. Philos. Soc. v. 56: 690-703.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trichomycterus latidens

Trichomycterus latidens és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 5,3 cm de llargària total.

## Distribució geogràfica

Es troba a Colòmbia.

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eigenmann, C. H. 1917. Descriptions of sixteen new species of Pygidiidae. Proc. Am. Philos. Soc. v. 56: 690-703.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tobă

La tobă és un embotit tradicional romanès. Normalment es prepara a partir d'un estómac de porc farcit de gelatina de porc, orelles de porc, pell de porc (șorici, cansalada i vísceres (fetge, ronyó), a més d'espècies. Es pot fer també a partir de gall d'indi i/o pollastre. Té la mateixa composició que un altre embotit, el caltaboș, amb la diferència que la tobă conté una major quantitat de carn.

## Referències

* ↑ «Preparació casolana» (en romanès). [Consulta: 9 març 2016].
* ↑ «Toba de curcan» (en romanès). [Consulta: 9 març 2016].
* ↑ «Toba de pui si curcan - varianta dietetica» (en romanès). [Consulta: 9 març 2016].
# Belz

Belz (en hebreu: בעלז) és una dinastia hassídica que va ser fundada en el poble de Belz a Ucraïna, prop de la frontera polonesa, en un territori que antigament havia format part de la Corona del Regne de Polònia. La dinastia va ser fundada a principis del segle xix pel rabí Shalom Rokeach, també conegut com a Sar Shalom, i va ser liderada pel seu fill, el rabí Yehoshua Rokeach, i pel seu net, el rabí Yissacar Dov, i pel seu besnet, el rabí Aharon. Va ser precisament el rabí Aharon qui liderava la dinastia de Belz, just abans de la invasió nazi de Polònia l'any 1939. Tot i que el rabí Aharon va poder fugir d'Europa, la major part dels jasidim de Belz van ser assassinats. El rabí Aharon va establir de nou la dinastia a Tel-Aviv, Israel. Actualment Belz és una de les majors dinasties hassídiques que són presents a Israel, i també té una presència considerable a Anglaterra, Brooklyn, Nova York, i Canadà.
# Càlcul mental

El càlcul mental consisteix a efectuar càlculs o operacions numèriques sense cap altre suport que la reflexió o la memòria, usant "la ment". S'utilitza per a avaluar ràpidament ordres de magnitud en converses i negociacions, per exemple, comprovar a cada pas que unes tasques no són incorrectes, i també quan no es disposa de cap altre medi d'ajuda, com àbacs, calculadores o programes de càlcul en computadores. En molts sistemes d'educació es considera una de les competències bàsiques de nivell de primària.
# Fortalesa dàcia de Piatra Roșie

Piatra Roşie, que significa Roca Roja, era un fort turó daci dos dies de marxa a l'oest des de la fortalesa Costeşti-Cetăţuie, a Luncani, al municipi de Boşorod.
Es va construir en dues fases. A la primera, es va construir una llarga ciutadella principal rectangular (102 m) a l'altura del terreny amb torres de vigilància a cada extrem i dues torres de vigilància perifèriques. Més tard, la zona més gran dins de les torres de vigilància es va tancar amb murs. Sembla que el cim es va aplanar en el procés per tal de produir un espai útil.
* Vista panoràmica des de la fortalesa
* Carretera asfaltada
* Torre
* Arrels
* Blocs caiguts
* Roca vermella
* Pla de fortalesa

## Artefactes

* Artefacte daci del lloc.
* Escut daci (segle I aC) trobat al lloc - exposat al Museu Romà de Manching.
* Escopeta de rostit daci (segle I aC) trobada al lloc - exposada al Museu Romà de Manching.

## Referències

* ↑ Aerial photograph shows hill at Luncani.
* ↑ MacKendrick, Paul Lachlan (1975) The Dacian Stones Speak University of North Carolina Press, Chapel Hill, North Carolina, pages 58–60, ISBN 0-8078-1226-9
* ↑ Oltean, Ioana Adina (2007) Dacia: landscape, colonisation and romanisation Psychology Press, London, page 95, ISBN 0-415-41252-8

## Enllaços externs

* Cetățile dacice din Munții Orăștiei - Luncani - Piatra Roșie
* Reconstrucció virtual de la fortalesa
* Cetatea Luncani - Piatra Roșie
# Dionísocles

* No s'ha de confondre amb Dionísicles.
Dionísocles (en grec antic: Διονυσοκλῆς, llatí: Dionysocles) va ser un orador de l'antiga Grècia natural de Tral·les, que és conegut gràcies a una menció d'Estrabó, qui el considera entre els retòrics més distingits d'aquella ciutat. Probablement va ser deixeble d'Apol·lodor de Pèrgam, i va viure poc abans de l'època d'Estrabó.

## Referències

* ↑ Estrabó,Geographica, XIV.
* ↑ [https://quod.lib.umich.edu/m/moa/acl3129.0001.001/1061?rgn=full+text;view=image;q1=DionysoclesSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 1046. ]
# Jorge Fernández de Heredia y Adalid

Jorge Fernández de Heredia y Adalid (? 15 d'abril de 1871 – Paracuellos de Jarama, 7 de novembre de 1936) va ser un militar espanyol, capità general d'Aragó durant els darrers anys del regnat d'Alfons XIII d'Espanya.
Era fill de Francisco de Asís Fernández de Heredia y Pérez de Tafalla, VI Conde de Torre Alta, es va casar amb Maria Weyler Santacana, filla del militar mallorquí Valerià Weyler. Militar i farmacèutic, va fer la seva carrera al Protectorat Espanyol al Marroc. Ascendit a general de divisió, va donar suport el pronunciament de Miguel Primo de Rivera Orbaneja, i durant la dictadura de Primo de Rivera fou diputat de l'Assemblea Nacional Consultiva d'octubre de 1927 a maig de 1928. Fou ministre de guerra interí el 1927-1928 i capità general de Canàries del 3 al 21 de gener de 1928. Posteriorment fou capità general de la V Regió Militar. Durant el seu mandat es va produir la insurrecció de Jaca i va signar les penes de mort de Fermín Galán i Ángel García Hernández. Per aquest motiu fou postergat durant la Segona República Espanyola.
En fracassar el cop d'estat del 18 de juliol de 1936 a Madrid fou tancat a la Presó Model de Madrid. El novembre de 1936 fou tret de la presó amb altres militars, intel·lectuals i polítics dretans i dut a Paracuellos de Jarama, on fou assassinat.

## Referències

* ↑ Jorge Fernández de Heredia y Adalid a gw.geneanet.org
* ↑ Jorge Fernández de Heredia y Adalid, al web del Congrés dels Diputats
* ↑ Llista de Capitans Generals de Canàries al web del Ministeri de Defensa
* ↑ El ”Día D” de la sublevación republicana, La Razón, 11 de desembre de 2020
* ↑ Els generals del 36, pàgina 180
# Tom Sawyer (pel·lícula de 2000)

Tom Sawyer és un llargmetratge d'animació estatunidenc estrenat directament en vídeo el 29 d'agost de 2000. Està inspirat en les Les aventures de Tom Sawyer de Mark Twain.

## Argument

Una versió en dibuixos animats i musical de la novel·la clàssica de Mark Twain sobre les aventures de Tom Sawyer, a la vora del Riu Mississipi, cap a finals del segle xix, amb els seus amics Huck Finn i Becky Thatcher.

## Repartiment
### Veus originals

* Rhett Akins: Tom Sawyer
* Mark Wills: Huckleberry Finn
* Hynden Walch: Becky Thatcher (diàlegs)
* Lee Ann Womack: Becky Thatcher (cant)
* Clea Lewis: Amy Lawrence (diàlegs)
* Alecia Elliott: Amy Lawrence (cant)
* Betty White: Tia Polly
* Dean Haglund: Sid
* Richard Kind: Mr. Dobbins
* Hank Williams Jr./Kevin Michael Richardson: Injurin' Joe
* Don Knotts: Mutt Potter
* Waylon Jennings: Jutge Thatcher
* Dee Bradley Baker: Rebel la granota
* Pat Corley: Xèrif McGee
* Marty Stuart: Reverend
* Thom Adcox: Diputat Bean
* Sheryl Bernstein
* Jennifer Hale
* David Kaufman

## Banda sonora

* "Leave Your Love Light On" - Marty Stuart
* "Can't Keep a Country Boy Down" - Charlie Daniels
* "Hook, Line, and Sinker" - Mark Nesler
* "Houseboat Painting Song"
* "One Dream" - Lee Ann Womack/Alecia Elliott
* "Friends for Life" - Rhett Akins/Mark Wilis
* "Light at the End of the Tunnel"/Reprise - Bryan White/Rebecca Lynn Howard/Rhett Akins/Lee Ann Womack
* "Never, Ever, and Forever" - Lee Ann Womack/Mark Willis

## Producció

La pel·lícula va ser produïda per MGM Animation, que també era responsable de All Dogs Go To Heaven 2 i Babes in Toyland. La pel·lícula no va es va estrenar en cinemes, i va sortir directament en vídeo.

## Crítica

* Harlene Ellin de The Chicago Tribune va fer una ressenya negativa, dient que estava massa lluny de Twain." Una ressenya anònima al Wichita Eagle era també desfavorable, definint-lo com una "interpretació" superficial de la feina de Twain.

## Referències

* ↑ «Tom Sawyer». IMDb.
* ↑ http://thecelebritycafe.com/feature/tom-sawyer-I-huck-finn-animated-animals-mgm-filmar%5BEnllaç+no+actiu%5D
* ↑ Ellin, Harlene. «AQUEST `SAWYER' ÉS MASSA LLUNY DE TWAIN». The Chicago Tribune, 06-04-2000.
* ↑ «NOVA VERSIÓ ANIMADA DE 'TOM SAWYER', -- TOM és Un GAT I HUCK és Una GUINEU, PERÒ EL FILM NO TÉ CAP MÀGIA». Wichita Eagle, 25-03-2005.
# Romain-aux-Bois

Romain-aux-Bois és un municipi francès, situat al departament dels Vosges i a la regió del Gran Est. L'any 2007 tenia 43 habitants.

## Demografia
### Població

El 2007 la població de fet de Romain-aux-Bois era de 43 persones. Hi havia 20 famílies, de les quals 8 eren unipersonals (8 homes vivint sols), 8 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 21 eren l'habitatge principal de la família, 7 eren segones residències i 3 estaven desocupats. 30 eren cases i 1 era un apartament. Dels 21 habitatges principals, 20 estaven ocupats pels seus propietaris i 1 estava llogat i ocupat pels llogaters; 2 tenien dues cambres, 1 en tenia tres, 14 en tenien quatre i 5 en tenien cinc o més. 13 habitatges disposaven pel capbaix d'una plaça de pàrquing. A 12 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Romain-aux-Bois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 8 | 65 a 69 | 0 |
| 0 | 60 a 64 | 12 |
| 0 | 55 a 59 | 0 |
| 8 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 25 persones, 18 eren actives i 7 eren inactives. De les 18 persones actives 16 estaven ocupades (8 homes i 8 dones) i 2 estaven aturades (1 home i 1 dona). De les 7 persones inactives 2 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

L'any 2000 a Romain-aux-Bois hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Romain-aux-Bois a l'INSEE.
* Évolution et structure de la population Fitxa amb el detall de dades de Romain-aux-Bois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Romain-Octave Pelletier II

Romain-Octave Pelletier II (Quebec, 26 d'agost de 1904 - Saint-Lambert, 11 de gener de 1968) va ser un crític musical quebequès, productor musical i violinista.

## Adolescència i carrera

Pelletier era membre d'una destacada família musical a Mont-real. Anomenat així pel seu avi, el músic Pelletier I, era fill del director, compositor i crític musical Frédéric Pelletier. Els seus oncles Romain Pelletier i Victor Pelletier també van ser músics d'èxit. Va tenir la seva primera formació musical dels homes de la seva família i va ser estudiant de violí d'Albert Chamberland.
Pelletier inicialment pretenia convertir-se en advocat i, per tant, va continuar estudis de dret a la Universitat de Mont-real, on va obtenir una llicenciatura en arts el 1924 i una llicenciatura en lleis el 1927. Mentre era estudiant, va començar a treballar com a crític musical el 1922 per a publicacions com "Le Devoir" i "La Revue moderne". Des de 1928-1933 va treballar com a notari a Mont-real.
El 1933 Pelletier va començar a treballar a la "Canadian Radio Broadcasting Commission" com a amfitrió i comentarista de les emissions nacionals canadences de la Metropolitan Opera i la New York Philharmonic. El 1939 es va incorporar al personal de la "Canadian Broadcasting Corporation" de Mont-real com a productor de ràdio, on també va exercir com a assistent de bibliotecari de discos entre 1941-1944. Va continuar treballant com a productor de la cadena CBC fins al 1964, on va ser responsable de molts programes, inclosos "Festivals du Mercredi" i "The Little Symphonies".

## Referències

* ↑ Gilles Potvin. "Romain-Octave Pelletier II". L'Enciclopèdia Canadenca.
# Cotxe llit

El cotxe llit o vagó llit (també conegut amb el gal·licisme de wagon-lit) és un cotxe de passatgers que és capaç d'acomodar tots els seus passatgers en algun tipus de llit, amb el propòsit principal de fer viatges nocturns amb més comoditat. El primer d'aquests vagons va ser usat molt esporàdicament en els ferrocarrils americans durant la dècada del 1830, i podia ser configurat com un vagó de viatgers estàndard durant el dia. Algunes de les unitats més luxoses tenen fins i tot cambres privades.

## Vegeu també

* Vagó de tren

## Referències

* ↑ Philip Berlin Historical Marker - Behind the Marker
* ↑ «St Paul "Pullmans"» (en anglès). TIME Magazine, 06-06-1927. Arxivat de l'original el 2013-02-08. [Consulta: 9 febrer 2013].

## Enllaços externs

* A. Philip Randolph/Sleeping Car Porters Arxivat 2005-03-30 a Wayback Machine.
* The Abraham Lincoln 1910 Heavyweight Pullman Business Car - Photographs and short history.
* Canadian National Railways Sleeping Car No 1683 St Hyacinthe Arxivat 2009-04-18 a Wayback Machine. - Photographs and short history of a Sleeping Car built in 1929.
* Sleeping in Comfort: Pullman Fundamentals Arxivat 2016-03-03 a Wayback Machine.
# Roh Moo-hyun

Roh Moo-hyun (en coreà hangul: 노무현; en hanja: 盧武鉉) (Bongha Maeul, 6 d'agost de 1946 – Bongha Maeul, 23 de maig de 2009) fou el novè President de la República de Corea (2003–2008). La carrera política de Roh abans de ser President es va centrar en la defensa dels drets humans per als activistes estudiantils de Corea del Sud. Durant la campanya electoral, va rebre el suport de molts joves internautes, que van contribuir a la seva elecció presidencial, fins al punt que la premsa internacional el va qualificar de "primer president-internet del món".
L'elecció de Roh fou important perquè va suposar l'accés al poder d'una nova generació de polítics coreans que havien nascut a la dècada de 1960 i havien anat a la Universitat durant la dècada de 1980. Els membres d'aquesta generació es van formar a les protestes estudiantils contra el règim autoritari, i propugnaven la reconciliació amb Corea del Nord, encara que això suposés un deteriorament de les relacions amb els Estats Units d'Amèrica.
Malgrat les grans esperances que havia produït al principi, Roh es va trobar una molt forta oposició de la dreta i dels mitjans. L'acusaven constantment d'incompetència, i la publicació de crítiques insultants era habitual, de manera que moltes iniciatives acabaven frustrant-se.
Després del seu mandat presidencial, Roh va tornar al seu poble de naixença. El creixement constant del nombre de seguidors que el visitaven fou vist com una amenaça per al Gran Partit Nacional. Catorze mesos després, Roh va ser acusat de corrupció i va esclatar l'escàndol. Això i els diversos fracassos polítics soferts pels seus partidaris van perjudicar la carrera política de tots els membres de la generació que havia portat Roh al poder.
Roh es va suïcidar el 23 de maig de 2009 llençant-se per un barranc a prop del seu poble havent deixat una nota al seu ordinador, versió que va confirmar la policia.

## Referències

* ↑ Watts, Jonathan «World's first internet President logs on». The Guardian [Londres], 24-02-2003 [Consulta: 26 gener 2008].
* ↑ «The Web Site That Elected a President». Bloomberg BusinessWeek, 24-02-2003. [Consulta: 12 gener 2012].
* ↑ «Out with the old». Newsweek, 04-08-2003. [Consulta: 23 maig 2009].
* ↑ «Korea's Young Lions». Bloomberg BusinessWeek, 24-02-2003. [Consulta: 12 gener 2012].
* ↑ «South Korea: Too Much Activism?». Newsweek, 27-11-2006. [Consulta: 23 maig 2009].
* ↑ Jung, Ha-yun «Democracy takes office in South Korea». The New York Times, 25-02-2003 [Consulta: 23 maig 2009].
* ↑ 디지털뉴스팀. «김동길 "노무현이 잘한 일이 뭔가"…독설 쏟아내 – 경향신문». News.khan.co.kr. [Consulta: 12 gener 2012].
* ↑ «"노무현 전 대통령님 나와주세요" : 사회일반 : 사회 : 뉴스 : 한겨레» (en ko icon). Hani.co.kr. [Consulta: 12 gener 2012].
* ↑ «Roh’s 'Participatory' Group Fading Out». The Korea Times, 30-04-2009. [Consulta: 23 maig 2009].
* ↑ «Fiasco of 386 Generation». The Korea Times, 02-05-2008. [Consulta: 23 maig 2009].
* ↑ «SKorean ex-president Roh dies in apparent suicide». Associated Press, 23-05-2009 [Consulta: 23 maig 2009].
* ↑ «Ex-President Roh Jumps to His Death». The Korea Times, 23-05-2009 [Consulta: 23 maig 2009].
# Criolofosaure

El criolofosaure (Cryolophosaurus, "llangardaix de cresta freda") és un gènere de dinosaure teròpode de grans dimensions, amb una cresta estranya sobre el cap.